open-index/open-wikipedia-markdown huggingface dataset:
Rutland

**Rutland** (čita se *Ratland*) je engleski historijski i ceremonijalni county i unitarna jedinica na sjeveroistoku Engleske.

## Geografija
Rutland  leži u regiji Istočni Midlands, ima površinu od 382 km², na kojoj živi 37.369 stanovnika. Rutland je po površini najmanji engleski county. Najveće rastojanje u pravcu sjever-jug je 29 km, a u pravcu istok-zapad 27 km. Sa sjeverozapada i zapada graniči sa countyem Leicestershire, a sa sjevera i sjeveroistoka sa Countyem Lincolnshire, a sa istoka i jugoistoka sa Countyem Cambridgeshire i sa juga i jugozapada sa Countyem Northamptonshire. Tradicionalni administrativni centar je Oakham. Rutland je karakterističan po svojim kućama i crkvama, građenim od lokalnog pješčenjaka.

## Historija
Za antike Rutland je bio slabo naseljen, jer je bio obrastao gustom šumom, ali je za rimskih vremena kod Great Castertona bilo veliko naselje. Tokom 5 i 6. vijeka kraj naseljavaju Angli i Sasi, pa se 1159. Rutland prvi put spominje kao zaseban county, ali je unatoč svojoj starosti igrao perifernu ulogu u engleskoj historiji.

Rutland je brdsko-ruralni kraj, brojnih sela i dva trgovišta Oakham i Uppingham, slavna po svojim školama.
Oakham također ima i veliku crkvu iz 14. vijeka i zamak iz 12. vijeka, koji je jedan od najboljih primjera kasnonormanske arhitekture.

## Privreda
Rutland je svojevremeno bio poznat kao mjesto tradicionalnog lova na lisice Cottesmore (koji je danas zabranjen). Pored poljoprivrede, koja je glavna privredna aktivnost, ima i ponešto ndustrije, koja proizvodi električne aparate, cement, plastiku i odjeću.

Krajem 1970-ih podignuto je najveće akumulaciono jezero u Velikoj Britaniji, koje se prostire na površini većoj od 12 km², za potrebe snabdjevanja vodom urbanih centara po Northamptonshiru i Peterboroughu (Cambridgeshire). Danas se ono koristi i kao rekreacioni park, za ribolov, promatranje ptica i plovidbu.

## Reference

## Vanjske veze

*  Rutland County Council
Manawatu-Wanganui (regija)

**Manawatu-Wanganui** (maorski: *Manawatū-Whanganui*) je jedna od 16 regija u Novom Zelandu.

## Geografija
Regija se nalazi u središnjem i južnom dijelu Sjevernog otoka. Površina joj iznosi 22.215&nbsp;km². Susjedne regije su Wellington na jugu, Taranaki na zapadu, Waikato na sjeveru  i Hawke's Bay na istoku.

## Administrativna podjela
Središte i najveći grad regije je Palmerston North na čijem području živi oko 83,500 stanovnika, drugi po veličini je Whanganui sa oko 39,400 stanovnika, ostali veći gradovi su Levin, Feilding, Dannevirke, Taumarunui, Foxton i Marton.

## Stanovništvo
Prema procjeni broja stanovnika iz 2015. godine u regiji živi 234,500 stanovnika, te je peta novozelandska regija po broju stanovnika.

## Reference

## Vanjske veze

*Službena stranica regije
Kastelamareški rat

**Kastelamareški rat** (; ) bio je oružani sukob koji se od 1930. do 1931. vodio između dviju suparničkih klanova italoameričke mafije - jednog koga je vodio Joe Masseria i drugog koji je vodio Salvatore Maranzano. Uzrok sukoba je bio u borbi za kontrolom aktivnosti organiziranog kriminala u New Yorku, prije svega krijumčarenju alkoholnog pića čija je proizvodnja i distribucija tada, zahvaljujući Prohibiciji, bila ilegalna, ali također donosila enormnu zaradu krijumčarima (*bootleggerima*). Ime je dobio po gradiću Castellammare del Golfo na Siciliji, Maranzanonovom rodnom mjestu. Neposredni povod je bilo Masserijino nastojanje da se nametne kao *[[capo di tutti capi]]* (), odnosno preuzme kontrolu nad svim italoameričkim bandama u New Yorku; one koje su se tome nastojale suprostaviti su se okupile oko bande koju je vodio Maranzano. Sukob, koji se, kao i slični gangsterski sukobi u tadašnjim SAD, vodio kroz atentate pripadnika suparničkih bandi, je karakterizirala spremnost učesnika da oportunistički mijenjaju strane; to je uključilo i jednog od mladih Masserijinih potčinjenih, Charlesa "Lucky" Luciana, koji je potajno došao u kontakt sa Maranzanom. 15. aprila Masseria je ubijen u restoranu, čime je Maranzano postao pobjednik, te ubrzo i za sebe formalno preuzeo titulu *capo di tutti capi*, te je mafija reogranizirana u sistem "porodica" koji postoji i danas. Njegovo stolovanje, međutim, nije dugo trajalo jer su ga Luciano i drugi gangsteri mlađe generacije, smatrali previše konzervativnim i autokratskim, te je 10. septembra ubijen. Umjesto njega je kontrolu nad njujorškom mafijom preuzelo kolektivno tijelo poznato kao Komisija, a italoamerička mafija čvršće spojila sa ne-italijanskim organizacijama kako bi stvorila Nacionalni kriminalni sindikat.

Kastelamareški rat je tokom godina inspirirao, odnosno poslužio kao zaplet za brojna književna djela, filmove i TV-serije. Uz njega se vezuje i urbana legenda u Noći sicilijanske večernje (), odnosno masovnoj likvidaciji starih mafijaša koji su izveli mladi Lucianovi pristaše, temeljena na svjedočenju mafijaškog pokajnika Joea Valachija, ali čije navode moderni historičari smatraju neutemeljenima.
The Other

***The Other*** () je američki horor film snimljen 1972. godine u režiji Roberta Mulligana. Predstavlja adaptaciju istoimenog romana Toma Tryona, koji je također napisao i scenario. Protagonisti, čije likove tumače Chris i Martin Udvarnoky, su Niles i Holland Perry, su dvojica dječaka, braća blizanci koji žive u koji su identični izgledom, ali ne i karakterom; dok Niles nastoji biti dobar, dotle Holland sklon nestaslušcima koji dobivaju sociopatske razmjere. Radnja, smještena u Connecticut 1935. godine, prikazuje kako se Niles suočava sa brojnim zastrašujućim događajima i porodičnim tragedijama, a za koje krivi Hollanda. Iako su kritičari hvalili glumački nastup Ute Hagen, koja tumači lik bake Perryjevih, sam Tryon nije bio zadovoljan filmom, smatrajući da je Mulligan veliki dio njegovog predloška izbacio iz filma.

## Uloge

* Chris Udvarnoky – Niles Perry
* Martin Udvarnoky – Holland Perry
* Uta Hagen – Ada
* Diana Muldaur – Alexandra
* Norma Connolly – Aunt Vee
* Victor French – Mr. Angelini
* Loretta Leversee – Winnie
* Lou Frizzell – Ujak George
* Clarence Crow – Russell
* John Ritter – Rider
* Jenny Sullivan – Torrie
* Portia Nelson – Mrs. Rowe
* Jack Collins – Mr. Pretty

## Izvori

## Vanjske veze
*
*Roger Ebert's review of the movie 
*
Miomir Miki Stamenković

**Miomir Miki Stamenković** (Kruševac, 31. oktobar 1928 — Beograd, 20. decembar 2011) je bio srpski filmski i pozorišni reditelj.

Na jugoslovenskom filmu, kao pomoćnik i asistent poznatim rediteljima, pojavio se 1955. godine s filmom „Ešalon doktora M.“, Živorada Žike Mitrovića, s kojim je potom dugo sarađivao.

Od 1964. do 2010. godine snimio je niz igranih i dokumentarnih filmova, te televizijskih filmova, i režirao pedesetak pozorišnih predstava. Snimio je i znatan broj istorijskih dokumentarnih filmova, kao i filmove o glumcima: Bori Todoroviću, Ružici Sokić, Nikoli Simiću i Bogdanu Dikliću.

## Nagrade i priznanja
Dobitnik je sledećih nagrada i priznanja:
* Orden rada sa zlatnim vencem
* Statueta slobode za celokupno filmsko stvaralaštvo na filmskom festivalu u Sopotu 1988. godine.
* Plaketa Jugoslovenske kinoteke za ukupan doprinos unapređenju filmske umetnosti.
* Nagrada za životno delo za celokupno stvaralaštvo 2002. godine.
* Nagrada za životno delo na 52 Beogradskom međunarodnom festivalu dokumentarnog i kratkometražnog filma 2005. godine.
* Povelja za celokupni doprinos filmskom festivalu u Sopotu 2005.
* Zlatni beočug za trajni doprinos kulturi grada od Kulturno prosvetne zajednice Beograda 2006.
* Gran pri za dokumentarni film Borac i Banja Luka – jedna priča na Međunarodnom festivalu ekološkog, turističkog, sportskog i kulinarskog filma u Brusu 2007.
* Zlatna plaketa Gradske opštine Sopot za doprinos u razvoju i afirmaciji filmskog festivala u Sopotu 2008. godine.

## Najpoznatiji filmovi
* Pod isto nebo, 1964,
* Vuk sa Prokletija, 1968,
* Klopka za generala, 1971,
* Kako umreti, 1972,
* SB zatvara krug, 1974,
* Devojački most, 1976,
* Razmena (TV miniserija), 1978,
* Neka druga žena, 1981,
* Opasni trag, 1984,
* Dvostruki udar, TV drama 1985
* Marš pobede, 1986,
* Lager Niš, 1987,
* Volio bih da sam golub, 1990
* Milutin (filmska monodrama), 1993
* Deca Pakla(tv monodrama)

## Reference

## Vanjske veze
*
Čovek i zver

***Mensch und Bestie*** () je zapadnonemačko-jugoslovenski crno-beli igrani film snimljen 1963. godine u režiji Edvina Zboneka. Radnja se događa 1944. godine za vreme Drugog svetskog rata kada nacističke vlasti, suočene sa nadiranjem Crvene armije na Istočnom frontu odlučuju likvidirati koncentracioni logor. Protagonisti su grupa logoraša koji pokušavaju spasiti svoje živote. Gecu Georgeu, popularnom nemačkom glumcu čiji je otac Hajnrih George nedugo iz rata stradao u sovjetskom logoru, to je bio jedini ratni film u karijeri. Film je sniman na lokacijama u okolini Zagreba, Beograda i Kikinde, a premijerno je prikazan na Berlinskom festivalu.

## Vanjske veze
*
Pod istim nebom

***Pod istim nebom*** () je jugoslavenski crno-bijeli partizanski film snimljen 1964. godine u režiji Ljubiše Georgievskog i Mikija Stamenkovića. Radnja se događa u Zapadnoj Makedoniji nedugo nakon kapitulacije Italije. Protagonisti su trojica partizana koja su se infiltirirala u gradić pod vlašću balista kako bi izveli diverzije i tako pomogli svojim drugovima da ga oslobode.

## Vanjske veze
*
I quattro dell'Ave Maria

***I quattro dell'Ave Maria*** (), u Jugoslaviji prikazan pod naslovom ***Četvorica u igri***, je italijanski vestern film snimljen 1968. godine u režiji Giuseppea Colizzija. Predstavlja nastavak filma *[[Dio perdona... io no!]]*. U njemu Terence Hill i Bud Spencer ponavljaju uloge dvojice pustolova Cata i Hutcha. Radnja prikazuje kako se, sticajem okolnosti, udružuju sa odbjeglim zatvorenikom Cacopoulosom (čiji lik tumači Eli Wallach) kako bi se dočepali blaga. Film je napravljen u stilu špageti vesterna, pri čemu je najveću inspiraciju pružio Leoneov klasik *[[Dobar, loš, zao]]*; to je, pak, bilo još očitije zbog angažmana Wallacha, čiji je lik velikim dijelom temeljen na liku Tuca koga je tumačio u Leoneovom filmu. Godine 1969. je snimljen još jedan nastavak pod naslovom *[[Brdo čizama]]*, sa kojim je zatvorena trilogija.

## Uloge

## Reference

## Vanjske veze
* 
* 
*
Love at First Sting

**Love at First Sting** je deveti studijski album njemačke heavy metal grupe Scorpions, izdan 1984. godine. Album sadrži 9 numera.

## Spisak pjesama
# Bad Boys Running Wild - 3:54
# Rock You Like a Hurricane - 4:11
# I'm Leaving You - 4:16
# Coming Home - 4:58
# Same Thrill - 3:30
# Big City Nights - 4:08
# As Soon as the Good Times Roll - 5:01
# Crossfire - 4:31
# Still Loving You - 6:26

## Vanjske veze
* Zvanična prezentacija
Regije Novog Zelanda

**Regije Novog Zelanda** predstavljaju 16 teritorijalnih jedinica u sklopu Novog Zelanda i njegove devolvirane lokalne samouprave. Novi Zeland je formalno unitarna država, tako da regije nemaju samostalni državni status, već predstavljaju jedinice lokalne samouprave. Od njih 16, 11 ih se vodi preko regionalnih vijeća, dok preostale vode unitarna tijela, koja su zapravo teritorijalne jedinice u funkciji regionalnih vijeća. Vijeće otoka Chatham ima status sličan onom teritorijalnih jedinica, ali i vlastito lokalno zakonodavstvo. 

Većina regija dijeli se na distrikte i gradove, kojima upravljaju distriktna i gradska vijeća.

## Regije

Bilješke: (1) Ove regije imaju unitarna tijela. (2) Distrikt Gisborne je i dalje, doduše neformalno, poznat po svom starom nazivu (East Cape) ili kao East Coast.

## Reference

## Vanjske veze

* Regional Councils of New Zealand at the Department of Internal Affairs
Waikato (regija)

**Waikato** (maorski: *Waikato*) je jedna od 16 regija u Novom Zelandu.

## Geografija
Regija se nalazi u središnjem i sjeverozapadnom dijelu Sjevernog otoka. Površina joj iznosi 23,900&nbsp;km². Susjedne regije su Auckland na sjeveru, Taranaki i Manawatu-Wanganui na jugu, te Bay of Plenty na istoku. Na zapadnu regije je Tasmanovo more.  Waikato je četvrta po veličini regija u zemlji. U regiji se nalazi najveće novozelandsko jezero Taupo.

## Administrativna podjela
Središte i najveći grad regije je Hamilton na čijem širem području živi 206.400 stanovnika, ostali veći gradovi su Tokoroa, Te Awamutu, Cambridge  i Taupo.

## Stanovništvo
Prema procjeni broja stanovnika iz 2015. godine u regiji živi 439,200 stanovnika.

## Reference

## Vanjske veze

*Službena stranica regije
Slavko Pintarić

**Slavko Pintarić** (1956.) je hrvatski pop i rock glazbenik, bubnjar. Pored glazbene karijere, ostvario je i televizijske uloge u više epizoda zabavne emisije Nad lipom 35, 2007. godine. Gostovao je u emisiji Studio 45.  Izvodi Pjesmu crnog štakora u crtanom filmu Čudnovate zgode šegrta Hlapića iz 1997. godine. 

Sa Srebrnim krilima svirao je od 1981. godine sve do prve velike stanke 2000. godine.

Godine 2002. Jurica Pađen zajedno s Rajkom Dujmićem (Novi Fosili),Vladom Kalemberom (Srebrna Krila), Alenom Islamovićem (Divlje Jagode, Bijelo Dugme) i Slavkom Pintarićem (Srebrna Krila) osnovao je supergrupu 4 Asa, s kojom je svirao nekoliko godina.

Pintarić je svirao s Aerodromom na albumu Rock @ Roll. Producenti albuma su Pađen, Šojat i Dragutin Smokrović, a snimili su ga 2007.Pađen, Šojat i Slavko Pintarić na bubnjevima, dok se kao gosti na albumu pojavljuju Zlatan Došlić i Zdravko Tabain (Cubismo) na bubnjevima u skladbi "Sretna vremena".

Sastav Srebrnih krila se ponovno okupio 1. srpnja 2012. godine na zagrebačkom Bundeku (pjevač Vlado Kalember, gitarist Da­­vor Jelavić Dado i bubnjar Sla­vko Pintarić Pišta) i najavili povratak na scenu. Nakon Bundeka, na povratničkoj turneji ugovorili su još desetak koncerata u Sloveniji, pa po Hrvatskoj i široj regiji. [2] Za kraj kolovoza 2012. najavili su novi povratnički studijski album pod nazivom *Srebrna krila 2012*.

## Izvori
Kerber (bend)

**Kerber** je jugoslovenska i srpska hard rok grupa, osnovana u Nišu 1981. godine.

## Biografija
Kerber je nastao 1981. godine od članova grupe Top, koja je tada imala solidnu lokalnu karijeru, ali koja do tada nije bila stabilna, jer su članovi često privremeno svirali za tada popularnije bendove. Naziv grupe je ime bića iz grčke mitologije,troglavog psa sa zmijskim repom koji čuva ulaz u podzemni svet. Prvu postavu činili su Goran Šepa-Gale (pevač), Tomislav Nikolić-Toma (gitara), Branislav Božinović-Bane (klavijature), Zoran Stamenković-Zoka (bubnjevi) i Zoran Madić-Mada (bas gitara). Na vrata jugoslovenske rok scene grupa je ušla 1983. godine pobedom na čuvenom Omladinskom festivalu u Subotici, gde su pre njih afirmisali bendovi poput „Idola", „Filma" i drugih.[1] Prve koncerte grupa je održala u niškim klubovima, a često je bila i predgrupa Galije. Prvi album „Nebo je malo za sve” je snimila polovinom 1982. godine. Njihovi koncerti u to vreme su bili karakteristični po Sosi, koji je svirao gitaru u obliku sekire, a na bini je gutao i bljuvao vatru. Na koncertu u Novom Sadu je zadobio opekotine drugog stepena, ali je ipak završio koncert. Nekoliko narednih koncerata je nastupao sa zavojima i maskom pa je prestao da izvodi ove atrakcije. Svoje učešće grupa je imala i na YU rok misiji održanoj na stadionu Crvene zvezde u Beogradu. Kao predgrupa su početkom osamdesetih svirali na koncertima grupa *Nightwing* i *Uriah Heep* u Jugoslaviji. Najintenzivnije su nastupali tokom 1987. godine, kada su održali više od 200 koncerata u zemlji. Posebno su bili popularni u Srbiji, Bosni i Makedoniji. Tokom karijere grupa je imala nastupe u klubovima u Grčkoj i Britaniji. Dvogodišnju pauzu napravili su posle albuma objavljenog 1989. godine. Po povratku objavljuju dva albuma, ali usledila je još jedna, mnogo duža pauza koja traje i danas. Povodom 30 godina postojanja, grupa je napravila mini turneju, obeležavajući svoj rođendan u Novom Sadu, Nišu i Beogradu, na posletku. Početkom 2014. godine, Kerber počinje sa radom na novom albumu koji se očekuje najkasnije do kraja leta.

## Diskografija
Goran Šepa Gale

### Studijski albumi
# 1983. Nebo je malo za sve (RTVLJ)
# 1985. Ratne igre (RTVLJ)
# 1986. Seobe (PGP RTB)
# 1988. Ljudi i bogovi (PGP RTB)
# 1990. Peta strana sveta (PGP RTB)
# 1996. Zapis (PGP RTS)

### Koncertni albumi

### 1989. 121288 (PGP RTB)
# 1999. Unplugged (PGP RTS)

### Singlovi
# 2003. Sveti Nikola

### Kompilacije
# 1998. Antologija 1983 - 1998 I (Take It Or Leave It)
# 1991. Antologija 1983 - 1998 II (Take It Or Leave It)

### Boks setovi
# 2009. Sabrana dela (PGP-RTS)

## Reference

#
Same Time, Next Year (drama)

***Same Time, Next Year*** () je komedija kanadskog pisca Bernarda Sladea premijerno izvedena na Broadwayu 1975. godine. Protagonisti su računovođa George Peters i domaćica Doris, koji su se prvi put sreli 1951. godine u jednom prenoćištu u Sjevernoj Kaliforniji te, iako oboje u braku, započeli ljubavnu vezu koju održavaju sljedeća četvrt vijeka tako što se jednom godišnje sreću na istom mjestu. Radnja se odvija u razmacima od pet godina i prikazuje kako dvoje ljubavnika jedno drugom prepričavaju svoj bračni život i iznose najintimnije osjećaje, ali i kako se na njih održavaju burne promjene u američkom društvu. Predstava, čiju su originalnu postavu činili Charles Grodin i Ellen Burstyn, je postigla veliki uspjeh, a nekoliko godina je snimljena i zapažena [[Same Time, Next Year (film)|istoimena] filmska ekranizacija gdje je Burstyn ponovila svoju ulogu.

## Vanjske veze
* 
* 
*
Gaetano Reina

**Gaetano "Tommy" Reina** (27. septembar 1889 – 26. februar 1930) bio je američki gangster rodom sa Sicilije, poznat kao osnivač i bos (šef) mafijaške porodice Lucchese u New Yorku.

Rođen je u mjestu Corleone na Siciliji, a sa roditeljima se 1890-ih doselio u New York, te odrastao u Istočnom (Italijanskom) Harlemu. Karijeru je otpočeo kao adolescent, priključivši se porodici Morello, jednoj od najranijih mafijaških organizacija u New Yorku, gdje je postao jedan od vodećih članova. 1910-ih se zajedno sa još nekoliko suradnika odvojio od nje i vodio zasebnu organizaciju, koja je uglavnom djelovala u Bronxu. Krajem 1920-ih je stupio u savez sa sicilijanskim mafijaškim bosom Giuseppeom "Joe the Boss" Masserijom, koji je nastojao objediniti sve njujorške mafijaše pod svoju kontrolu. Masseria se pri tome sukobio sa grupacijom koju je vodio Salvatore Maranzano, a što je 1930. eskaliralo u Kastelamareški rat. Reina se nakon nekoliko mjeseci odlučio prikloniti Maranzano, a nakon čega je Masseria svom pomoćniku Luckyju Lucianu naložio njegovu likvidaciju. 26. februara 1930. je ubijen hicima iz sačmarice dok se vraćao iz stana svoje ljubavnice Marie Ennis u Bronxu; počinitelji nikada nisu pronađeni.

Reina je bio oženjen za Angelinu Oliveru, sa kojom je imao tri sina i kćer Mildred, koja se nedugo nakon njegove smrti udala za mafijaša i budućeg svjedoka-pokajnika Josepha Valachija.

## Vanjske veze
*May, Allan. *[http://www.americanmafia.com/Allan_May_6-19-00.html Gaetano Gagliano: The Quiet Don]*. June 19, 2000.
*The American Mafia: Gaetano Reina 
*"La Cosa Nostra: Gaetano Reina" (2007-2015) lacndb.com Reina
*
Samorastniki (film)

***Samorastniki*** je jugoslavenski crno-bijeli dramski film snimljen na slovenskom jeziku 1963. godine u režiji Igora Pretnara. Predstavlja adaptaciju  istoimene pripovjetke Prežihova Voranca. Radnja se događa u 18. vijeku i prikazuje kako se sin mladog feudalca zaljubi u sluškinju i sa njom dobije nekoliko djece, ali kako njegov otac i okolina na to reagiraju okrutno ih odbacivši.

Premijerno je prikazan na 10. Festivalu jugoslavenskog igranog filma u Puli, gdje je osvojio sljedeće ngrade:
* Zlatna arena za fotografiju Mile de Gleria
* Zlatna arena za glavnu žensku ulogu Majda Potokar
* Zlatna arena za režiju Igor Pretnar

## Izvori

## Vanjske veze
* 
*
Same Time, Next Year

***Same Time, Next Year*** (), u Jugoslaviji prikazan pod naslovom ***Ilegalni ljubavnici***, je američki igrani film snimljen 1978. godine. Po žanru predstavlja kombinaciju drame i romantične komedije, a temelji se na istoimenom komadu Bernarda Sladea. Protagonisti, čije likove tumače Ellen Burstyn i Alan Alda, su Doris, domaćica iz Oaklanda, i George, računovođa iz New Jerseya, koji su se 1951. slučajno sreli u jednom kalifornijskom prenoćištu i, iako oboje u braku, otpočeli ljubavnu vezu. Radnja prikazuje kako se ona održava sljedećih četvrt vijeka tako što se sreću jednom godišnje, te kako se kroz odnos ljubavnika odražavaju burne društvene promjene. *Same Time, Next Year* je podijelio kritiku, ali je Burstyn, ponavljajući svoj nastup iz predstave, osvojila Zlatni globus za najbolju glumicu u komediji ili mjuziklu.

## Reference

## Vanjske veze
*
Ne joči, Peter

***Ne joči, Peter*** () je jugoslavenski crno-bijeli ratni film snimljen na slovenskom jeziku 1964. godine u režiji Franceta Štiglica. Scenarij je inspiriran stvarnim događajima iz Drugog svjetskog rata. Protagonisti, koje tumače Lojze Rozman i Bert Sotlar, su dva partizanska diverzanta kojima je, na njihovo nezadovoljstvo, dodijeljen naoko nevažan zadatak vođenja djece na slobodnu teritoriju. Radnja prikazuje kako ih put odvede u podzemne pećinu gdje, sticajem okolnosti, otkriju skriveno njemačko skladište goriva.

## Uloge
* Lojze Rozman (Dane)
* Bert Sotlar (Lovro) 
* Majda Potokar (Magda) 
* Zlatko Šugman (Dolfe) 
* Bogdan Lubej (Peter)

## Povezano
* Črna jama

## Vanjske veze
* 
*
Zarota (film)

***Zarota*** () je jugoslavenski crno-bijeli igrani film snimljen na slovenskom jeziku 1964. godine u režiji  Francija Križaja. Predstavlja adaptaciju drame *Dialogi* Primoža Kozaka. Radnja se događa u fiktivnoj državi gdje tajna policija namjerava protagonistu podmetnuti lažnu poruku o stanju energetskog sistema u državi pred ključnu javnu raspravu.

## Uloge
* Vladimir Skrbinšek ... profesor Dahling
* Lojze Rozman ... vodja tajne službe Halder
* Branko Pleša ... vodja tiskovnega urada Karr
* Štefka Drolc ... Anamarija
* Duša Počkaj ... Dahlingova žena
* Dare Ulaga ... Adamovitz
* Jože Zupan
* Polde Bibič

## Izvori

## Vanjske veze
* 
*
Ubica na odsustvu

***Ubica na odsustvu*** () je jugoslavensko-istočnonjemački crno-bijeli kriminalistički film snimljen 1965. godine u režiji Boška Boškovića. Radnja se događa na Jadranskoj obali i prikazuje kako lokalne vlasti istražuju ubistvo jednog turista, za čiju se pozadinu ispostavi da je vezana uz nacističke zločine. Kao lokacija za film je korišten Sveti Stefan na Crnogorskom primorju.

## Vanjske veze
*
Provereno, nema mina

***Provereno nema mina*** ) je sovjetsko-jugoslavenski crno-bijeli ratni film snimljen 1965. u režiji Jurija Lisenka i Zdravka Velimirovića. Radnja se događa pred kraj Drugog svjetskog rata, kada 1944. godine Crvena armija i jugoslavenski partizani zajedno oslobađaju Beograd, a potom zajedno deaktiviraju bombe i druge eksplozivne naprave ostavljene od Nijemaca.

## Vanjske veze
*
The Hireling

***The Hireling*** (), u Jugoslaviji prikazan pod naslovom ***Zabluda***, je britanski igrani film snimljen 1973. godine u režiji Alana Bridgesa. Po žanru je kostimirana drama, a predstavlja adaptaciju istoimenog romana L. P. Hartleya. Protagonist, koga tumači Robert Shaw, je veteran Prvog svjetskog rata koji se zaposlio kao šofer, i koga unajmi privlačna aristokratska udovica (čiji lik tumači Sarah Miles). Radnja prikazuje kako se u nju zaljubi, ali i postane ljubomoran kada otkrije kako održava vezu sa političarem (čiji lik tumači Peter Egan). *The Hireling* je prikazan na Kanskom festivalu gdje je podijelio Zlatnu palmu sa američkim filmom *[[Scarecrow (film, 1973)|Scarecrow]]*.

## Uloge
* Robert Shaw ... Steven Ledbetter
* Sarah Miles ... Lady Franklin
* Peter Egan ... Kapetan Hugh Cantrip
* Caroline Mortimer ... Connie
* Elizabeth Sellars ... majka Lady Franklin
* Ian Hogg ... Davis
* Christine Hargreaves ... Doreen
* Lyndon Brook ... Ljekar
* Patricia Lawrence ... Mrs. Hansen
* Petra Markham ... Edith

## Reference

## Vanjske veze
*
*
Scarecrow (film, 1973)

***Scarecrow*** () je američki igrani film snimljen 1973. godine u režiji Jerryja Schatzberga. Po žanru je drama, a protagonisti, koje tumače Gene Hackman i Al Pacino, su dvojica skitnica - temperamentni bivši robijaš Max i infantilni bivši mornar Lion. Radnja prikazuje kako se sreću u Kaliforniji i, usprkos razlika u karakteru, sprijatelje i odluče otići u Pittsburgh s namjerom da otvore praonicu automobila. *Scarecrow* je prikazan na Kanskom festivalu gdje je podijelio Zlatnu palmu s britanskim filmom *[[The Hireling]]*.

## Uloge
* Gene Hackman ... Max Millan
* Al Pacino ... Francis Lionel "Lion" Delbuchi
* Eileen Brennan ... Darlene
* Dorothy Tristan ... Coley
* Ann Wedgeworth ... Frenchy
* Richard Lynch ... Riley
* Penelope Allen ... Annie Gleason
* Richard Hackman ... Mickey Grenwood
* Al Cingolani ... Skipper
* Rutanya Alda ... Žena u logoru

## Izvori

## Vanjske veze
* 
* 
*
Taranaki (regija)

**Taranaki** (maorski: *Taranaki*) je jedna od 16 regija u Novom Zelandu.

## Geografija
Regija se nalazi u zapadnom dijelu Sjevernog otoka. Površina joj iznosi 7,254&nbsp;km². Susjedne regije su Waikato na sjeveru i Manawatu-Wanganui na istoku.

## Administrativna podjela

Najveći grad regije je New Plymouth, na čijem širem području živi 48.6% stanovništva regije, dok su ostali veći gradovi Inglewood i Waitara, na sjeveru, te Hawera, Stratford (središte regije) i Eltham, na jugu.

## Stanovništvo
Prema procjeni broja stanovnika iz 2015. godine u regiji živi 115,800 stanovnika, te je sedma novozelandska regija po broju stanovnika.

## Reference

## Vanjske veze

*Službena stranica regije
Wellington (regija)

**Wellington** ili **Greater Wellington** (maorski: *Te Whanga-nui-a-Tara*) je jedna od 16 regija u Novom Zelandu.

## Geografija
Regija se nalazi u južnom dijelu Sjevernog otoka. Površina joj iznosi 8,049&nbsp;km². Susjedna regija je Manawatu-Wanganui na sjeveru.

## Administrativna podjela
Središte i najveći grad regije je Wellington, koji je ujedno i sjedište Regionalnog vijeća.

## Stanovništvo
Prema procjeni broja stanovnika iz 2015. godine u regiji živi 496,900 stanovnika, dok je prosječna gustoća naseljenosti 62 st./km². Regija Wellington je druga po etničkoj različitosti odmah iza Aucklanda. Prema popisu stanovništva iz 2006. godine, druga je sa najvećim udjelom azijskog stanovništva od 8.4%, (Auckland: 18.9%) i druga s najvišim  udjelom pacifičkog stanovništva 8.0%, (Auckland: 14,4%); 26.1% stanovništva regije rođeno je izvan Novog Zelanda (Auckland 40.4%).

## Reference

## Vanjske veze

*Službena stranica regije
Northland (regija)

**Northland** (maorski: *Te Tai-tokerau, Te Hiku-o-te-Ika*) je jedna od 16 regija u Novom Zelandu.

## Geografija
Regija se nalazi na sjeveru Sjevernog otoka. Površina joj iznosi 12,498&nbsp;km².

## Administrativna podjela
Središte regije je grad Whangarei, a podjeljena je na tri distrikta:
* Far North 
* Whangarei 
* Kaipara

## Stanovništvo
Prema procjeni broja stanovnika iz 2015. godine u regiji živi 168,300 stanovnika; pola stanovništva živi u urbanim, a pola u ruralnim sredinama. Najviše stanovnika živi u glavnom gradu regije, Whangareiju, njih 54,400. U regiji živi 43,530 Maora što je 7,7% od svih Maora na Novom Zelandu (podaci iz 2006.). Značajan dio stanovništva čine i Hrvati, posebno oko gradova Dargavillea i Kaitaije.

## Reference

## Vanjske veze

*Službena stranica regije
Auckland (regija)

**Auckland** (maorski: *Tāmaki-makau-rau*) je jedna od 16 regija u Novom Zelandu.

## Geografija
Regija se nalazi na sjeveru Sjevernog otoka. Površina joj iznosi 4,940&nbsp;km². Susjedne regije su Northland, na sjeveru, i Waikato, na jugu. Najviši vrh regije je visok 722 metra, a nalazi se na otoku Little Barrier.

## Administrativna podjela
Središte regije je grad Auckland, a podijeljena je na sedam distrikta i gradova.

## Stanovništvo
Prema pprocjeni broja stanovnika iz 2015. godine u regiji živi 1,570,500 stanovnika, što je 34.2% od ukupnog stanovništva Novog Zelanda. U posljednjih 10 godina, broj stanovnika povećan je za više od 240,000. Prema popisu stanovništva iz 2001., u regiji živi 26.3 % novozelandske europske populacije, 24.3 % novozelandske maorske populacije, 66.7 % novozelandske pacifičke populacije, 63.7 % od ukupnog azijskog stanovništva i 54.7% od ukupnog ostalog stanovništva. Ovi statistički podaci ukazuju na veliku etničku raznolikost regije, pogotovo u odnosu na ostatak Novog Zelanda.

## Reference

## Vanjske veze

*Službena stranica regije
Gisborne (distrikt)

**Distrikt Gisborne** ili **regija Gisborne** (maorski: *Tai Rāwhiti*) je jedna od 16 regija u Novom Zelandu. Nalazi se pod upravom unitarnog Distriktnog vijeća Gisbornea, a nazvana je po središtu i najvećem gradu.

Regija je poznata i pod nazivom **East Coast**, mada je on neformalan, a nerijetko se može čuti i stari naziv, **East Cape**, iz vremena kada je taj naziv označavao područje sjeverno od središta, a naziv Poverty Bay područje oko samoga središta. U posljednje vrijeme se može čuti i naziv **Eastland**, međutim on se odnosi na šire područje koje zahvaća i susjedne regije.

## Geografija
Regija se nalazi u sjeveroistočnom dijelu Sjevernog otoka. Površina joj iznosi 8,386&nbsp;km². Susjedne regije su Bay of Plenty, na zapadu, i Hawke's Bay, na jugu.

## Administrativna podjela
Središte i najveći grad regije je Gisborne, koji je ujedno i sjedište Distriktnog vijeća.

## Stanovništvo
Prema procjeni broja stanovnika iz 2015. godine u regiji živi 47,400 stanovnika, dok je prosječna gustoća naseljenosti 5,6 st./km². Rijetko je naselja i izolirana regija, s malim naseljima uglavnom u malim uvalama duž istočne obale. U središtu regije živi 35,700 stanovnika, a niti jedno drugo naselje nema više od 1,000 stanovnika; druga najveća naselja su Tolaga Bay i Ruatoria, s oko 800 stanovnika 2001. godine.

## Reference

## Vanjske veze

*Službena stranica regije
Bill Ward

**William Thomas "Bill" Ward** (rođen 5. maja 1948. godine u Birminghamu) je britanski heavy metal muzičar i vizualni umjetnik, najpoznatiji kao originalni bubnjar britanske heavy metal grupe Black Sabbath.

## Diskografija
### Black Sabbath
*1970 - *[[Black Sabbath]]*
*1970 - ''Paranoid''
*1971 - *[[Master of Reality]]*
*1972 - Vol.4
*1973 - *[[Sabbath_Bloody_Sabbath]]*1975 - Sabotage*1976 - *[[Technical_Ecstasy]]*1978 - *[[Never Say Die!]]**1980 - ''Heaven and Hell''
* 1983 - *[[Born Again (Black Sabbath)|Born Again]]*
* 1998 - *[[Reunion (Black Sabbath)|Reunion]]*

### Solo
* 1990 - *[[Ward One: Along the Way]]*
* 1997 - *[[When the Bough Breaks (Bill Ward)|When the Bough Breaks]]*
* 1999 - *[[When the Bough Breaks (Bill Ward)|When the Bough Breaks]]* *(alternativna verzija)*
* 2002 - *[[Straws]]*

## Reference

## Vanjske veze
*
Tasman (distrikt)

**Distrikt Tasman** je jedna od 16 regija na Novom Zelandu, a nalazi se na sjeverozapadnom dijelu Južnog otoka. Distrikt je pod upravom Distriktnog vijeća Tasmana, koje zasjeda u Richmondu. Grad Nelson, koji se geografski nalazi u ovoj regiji, čini samostalnu samoupravnu cjelinu s odvojenim upravnim organima od Tasmana.

## Geografija

Distrikt Tasman se nalazi na sjeverozapadnom dijelu Južnog otoka, a graniči s regijama Marlborough i West Coast te gradom Nelsonom i njegovom regijom. Regija ima ukupnu površinu od 9,616&nbsp;km², a u njoj se nalaze čak tri nacionalna parka - Abel Tasman, Nelson Lakes i Kahurangi.

## Administrativna podjela

Distriktno vijeće ima svoje sjedište u Richmondu, koji je samo 10 kilometara udaljen od obližnjeg Nelsona. Lokalna samouprava ima i svoje ispostave u vanjskim dijelovima regije. Osim Richmonda, važnija naselja su Motueka, Brightwater, Collingwood, Murchison, Riwaka, Saint Arnaud, Takaka, Tapawera, Wakefield, Mapua i Kaiteriteri.

## Stanovništvo

Prema procjeni broja stanovnika iz 2015. godine u regiji živi 49,500 stanovnika, što je samo 1.1% ukupne populacije Novog Zelanda. Najviše stanovnika, njih 10,851, živi u Richmondu, dok je drugo najnaseljenije mjesto Motueka, s 8,050 stanovnika. Unatoč osjetnom rastu populacije, Tasman ostaje jedno od mjesta s najmanjom gustoćom stanovništva.

Nakon engleskog, drugi najčešće govoren jezik u Tasmanu je njemački, dok je u ostatku zemlje to maorski jezik. Među poznatim stanovnicima distrikta bio je i slavni fizičar i nobelovac, Sir Ernest Rutherford.

## Reference

## Vanjske veze

* Službena stranica regije
Marlborough (regija)

**Marlborough** je jedna od 16 regija na Novom Zelandu. Marlborough je jedna od pet unitarnih regija koje su istovremeno i regije i distrikti, a poznata je po suhoj klimi, regiji Marlborough Sounds i proizvodnji vina. Regije je ime dobila po Johnu Churchillu Marlboroughu, engleskom generalu i državniku.

## Geografija

Marlborough se nalazi na krajnjem sjeveroistoku Južnog otoka i ima ukupnu površinu od 10,458&nbsp;km². Graniči s distriktom Tasman, koji okupira sjeverozapadni vrh otoka, te regijom Canterbury, koja se proteže duž istočnu obalu otoka, dok se između Tasmana i Marlborougha smjestila regija grada Nelsona.

## Administrativna podjela

Središte Regionalnog vijeća je u najvećem gradu, Blenheimu, koji ima 30,500 stanovnika. Ostala važna naselja su Picton, Havelock, Seddon, Ward,  Rai Valley, Renwick, Clarence i Clifford Bay.

## Stanovništvo

Prema procjeni broja stanovnika iz 2015. godine u regiji živi 45,300 stanovnika, po čemu je pretposljednja od 16 novozelandskih regija; manje stanovnika ima samo regija West Coast.

## Reference

## Vanjske veze

*Službena stranica regije
Southland (regija)

**Southland** (maorski: *Murihiku*) je jedna od 16 regija na Novom Zelandu.

## Geografija

Kao što Northland zauzima najsjeverniji dio Sjevernog otoka, tako i Southland obuhvaća krajnji jug Južnog otoka, što je područje od 31,195&nbsp;km površine i 3,400 kilometara obale. Područje Fiordlanda nalazi se u ovoj regiji, dok obližnji otoci Chatham, iako bi geografski pripadali ovoj regiji, imaju zasebnu samoupravu.

## Administrativna podjela

Središte Regionalnog vijeća je u gradu Invercargill, koji ima 50,300 stanovnika te je tako i najveće naselje u regiji; u njemu živi čak 51.7% stanovništva cijele regije. Invercargill je ujedno i jedino mjesto s više od 10,000 stanovnika, dok su ostala urbana područja s preko 1,000 stanovnika Gore, Winton, Te Anau, Bluff i Riverton.

## Stanovništvo

Prema procjeni broja stanovnika iz 2015. godine u regiji živi 97,300 stanovnika, što je posljedica velike "selidbe na sjever" u periodu od 1996. do 2001., kada je regija izgubila 6.3% stanovnika. Većina stanovnika ima europske korijene, mahom škotske i irske, dok je maorsko stanovništvo koncentrirano oko luke Bluff.

## Reference

## Vanjske veze

*Službena stranica regije
Canterbury (regija, Novi Zeland)

**Canterbury** (maorski: *Waitaha*) je najveća od 16 regija na Novom Zelandu.

## Geografija

S ukupnom površinom od 44,508&nbsp;km, Canterbury je daleko najveća regija na Novom Zelandu. Proteže se istočnom obalom Južnog otoka, a uglavnom ju se djeli na Sjeverni Canterbury, Središnji Canterbury i Južni Canterbury, mada je ta podjela čisto geografske prirode i nije nigdje formalizirana. Graniči sa svim regijama Južnog otoka osim s Nelsonom i Southlandom.

## Administrativna podjela

Središte regije, gdje zasjeda i Regionalno vijeće je u Christchurchu, koji je ujedno i najveći grad. Canterbury je podijeljen na devet distrikta i upravno područje grada Christchurcha.

## Stanovništvo

Prema procjeni broja stanovnika iz 2015. godine u regiji živi 586,500 stanovnika, po čemu je Canterbury druga regija na Novom Zelandu, odmah iza Aucklanda i ispred Wellingtona; ta brojka predstavlja 13% ukupne populacije Novog Zelanda. Najviše stanovnika, 381,800, živi u Christchurchu, dok su ostala urbana područja s preko 10,000 stanovnika Timaru, Ashburton, Rangiora i Rolleston; ostala naselja imaju preko 1,000, ali manje od 10,000 stanovnika.

Velik broj stanovnika ove regije je stranog porijekla, mahom britanskog i australskog, mada ima i velik broj stanovnika azijskog porijekla (Kina, Filipini, Indija, Južna Koreja).

## Reference

## Vanjske veze

*Službena stranica regije
West Coast (regija)

**West Coast** (maorski: *Te Tai Poutini*) je najslabije nastanjena od 16 regija na Novom Zelandu. Njezin naziv na srpskohrvatskom znači "Zapadna obala", a referira na geografski smještaj regije. Neformalno se koristi i naziv **Westland**, mada se on uglavnom odnosi na cjelokupnu zapadnu obalu Južnog otoka, a ne samo na ovu regiju.

## Geografija

Regija West Coast nalazi se, kao što joj i naziv govori, na zapadnoj obali Južnog otoka i ima ukupnu površinu od 23,244&nbsp;km. Zbog blizine oceanu, regija ima izrazito visoke količine padalina. West Coast graniči sa svim regijama osim s Nelsonom i Marlboroughom.

## Administrativna podjela

Središte Regionalnog vijeća je u Greymouthu, koji je ujedno i najveći grad u regiji, mada nema niti 10,000 stanovnika. Sama regija podijeljena je na tri distrikta - Buller, Grey i Westland.

## Stanovništvo

Prema procjeni broja stanovnika iz 2015. godine u regiji živi 32,700 stanovnika, odnosno najmanje u odnosu na sve ostale regije. Samo četiri grada imaju više od 1,000 stanovnika i u njima je koncentrirano 56.5% stanovništva regije. Najveći grad je Greymouth, u kojemu živi 9,850 ljudi.

## Reference

## Vanjske veze

*Službena stranica regije
Nelson (Novi Zeland)

**Nelson** je grad na Novom Zelandu na istočnoj obali Tasmanovog zaljeva te središte istoimene unitarne regije. Samo naselje uspostavljeno je 1841. godine, a nazvano je u čast engleskog admirala Horatija Nelsona te je drugi najstariji grad na Novom Zelandu i najstariji na Južnom otoku; status grada dobio je kraljevskom poveljom 1858. godine.

Iako bi formalno pripadao distriktu Tasman, koji se nalazi zapadno od Nelsona, Nelson je samoupravna regija koja se smjestila između Tasmana, na zapadu, i regije Marlborough, na istoku. Prema procjeni iz 2015. godine, u gradu živi 46,437 stanovnika (12. grad na Novom Zelandu), a zbog njegovog položaja ga se smatra geografskim središtem Novog Zelanda. Obližnji grad Richmond udaljen je samo 10 kilometara i središte je distrikta Tasman, a ako se ta dva grada smatraju jedinstvenom urbanom cjelinom, zauzimaju deveto mjesto na popisu novozelandskih gradova prema broju stanovnika.

Lokalni, ali i globalno, Nelson je poznat po bogatom kulturnom programu, koji privlači turiste iz cijelog svijeta.

## Gradovi pobratimi

*  Eureka, CA, Sjedinjene Države
*  Huangshi, NR Kina
*  Miyazu, Kyoto, Japan

## Galerija

## Vanjske veze

* Historic images of Nelson from the collection of the Museum of New Zealand Te Papa Tongarewa 
* Nelson City Council
* Nelson Tasman Tourism
Otago (regija)

**Otago** (sjeverni maorski: *Ōtākou*) je jedna od 16 regija na Novom Zelandu. Naziv "Otago" je stara, južnjačka maorska riječ (sjeverni ekvivalent je "Ōtākou") koja je Europljanima predstavljena sredinom XIX. vijeka, međutim njezino točno značenje ostaje nejasno - neki pretpostavljaju da znači "izolirano selo", a drugi pak "mjesto crvene zemlje", što je referenca na crvenu glinu koja je česta u okolici Dunedina. Regija je poznata po proizvodnji vina, ali i kao jedan od sveučilišnih centara Novog Zelanda, u kojem boravi više od 25,000 stranih studenata.

## Geografija

Otago se nalazi na Južnom otku te se proteže preko planinskog dijela na zapadu do istočne obale otoka. S ukupno 31,209&nbsp;km² površine, Otago je druga najveća regija na Novom Zelandu, iza susjednog Canterburyja. Uz prethodni, Otago još graniči i s regijama West Coast i Southland.

## Administrativna podjela

Središte regije je u Dunedinu, gdje zasjeda i Regionalno vijeće. Ostala mjesta s više od 1,000 stanovnika su Queenstown, Oamaru, Wanaka, Cromwell, Alexandra, Balclutha, Milton i Mosgiel

## Stanovništvo

Prema procjeni broja stanovnika iz 2015. godine u regiji živi 215,100 stanovnika, što je oko 4.7% ukupne populacije Novog Zelanda. Većina stanovnika (54.6%), živi u urbanom području grada Dunedina, gdje živi čak 117,400 stanovnika, dok još samo Oamaru i Queenstown imaju više od 10,000 stanovnika.

## Reference

## Vanjske veze

*Službena stranica regije
The Paper Chase (film)

***The Paper Chase*** () je američki igrani film snimljen 1973. godine u režiji Jamesa Bridgesa. Predstavlja adaptaciju istoimenog romana Johna Jaya Osborna Jr. Po žanru je drama, a protagonist, koga tumači Timothy Bottoms je student prve godine Harvardskog Pravnog fakulteta. Radnja prikazuje njegov život, koji je rastrzan između nastojanja da zadovolji akademske standarde uglednog, ali zastrašujuće autoritarnog profesora (koga tumači John Houseman) i ljubavne veze sa djevojkom za koju se ispostavi da mu je kći.

*The Paper Chase*, koji je dijelom sniman na autentičnim lokacijama u Harvardu, nije impresionirao kritičare, ali je Houseman zahvaljujući svojoj ulozi dobio Oscar za najboljeg sporednog glumca. Nekoliko godina kasnije je snimljena i istoimena TV serija u kojoj je Houseman ponovio svoju ulogu.

## Uloge

* Timothy Bottoms ... James T. Hart
* Lindsay Wagner ... Susan Fields
* John Houseman ... Charles W. Kingsfield, Jr.
* Graham Beckel ... Franklin Ford III
* James Naughton ... Kevin Brooks
* Edward Herrmann ... Thomas Craig Anderson
* Craig Richard Nelson ... Willis Bell
* Bob Lydiard ... O'Connor
* Lenny Baker ... William Moss, Tutor
* David Clennon ... Toombs
* Regina Baff ... Asheley Brooks
* Blair Brown ... Miss Farranti

## Izvori

## Vanjske veze
* 
* 
*
The Paper Chase (TV serija)

***The Paper Chase*** () je američka dramska televizijska serija koja se originalno emitirala od 1978. do 1979.  na programu mreže CBS i od 1983. do 1986. na programu kanala Showtime. Temelji se na istoimenom romanu Johna Jaya Osborna Jr., odnosno predstavlja remake istoimenog filma iz 1973. godine. Radnja se smještena na Pravni fakultet Harvardskog univerziteta, a protagonisti su studenti koji se moraju suočavati sa zastrašujuće autoritarnim profesorom Charlesom W. Kingsfieldom Jr., čiji lik tumači John Houseman, koji je tako ponovio ulogu iz filma.

## Uloge

## Vanjske veze
*
*Theme tune 
*John Houseman on Paper Chase set interviewed by TV Guide Nov. 18, 1978
* Article by John Houseman in TV Guide Aug. 9, 1986 about Charles W. Kingsfield, Jr.
*Pictures of John Houseman as Prof. Charles W. Kingsfield, Jr.
Nagarik

***Nagarik*** (; )), također izgovaran i kao ***Nagorik***, je indijski crno-bijeli igrani film snimljen 1952. godine na bengalskom jeziku u režiji Ritwika Gathaka kome je to predstavljalo debitantsko ostvarenje. Protagonist, čiji lik tumači Satindra Bhattacharya, je mladić koji nakon diplome pokušava pronaći posao u Kolkati i tako prehraniti svoju porodicu. *Nagarik* je predstavljao otklon od stila i tema karakterističnih za tadašnju indijsku kinematografiju, prije svega zbog svoje eksplicitne socijalne angažiranosti, ali i snažnog uticaja američkog film noira i italijanskog neorealizma. Korištenje motive izbjeglica nastalih podjelom Indije, odnosno posljedica koje je njihov masovni dolazak iz Istočnog Bengala stvorio u Kolkakti, se pokazao previše delikatnim za distributere, koji su takvu temu smatrali tabuom. *Nagarik* je zbog toga premijeru imao tek 1977. godine nakon autorove smrti. Danas se često navodi kao jedan od prvih bengalskih art filmova.

## Uloge
* Satindra Bhattacharya ... Ramu
* Prova Debi ... njegova majka
* Kali Banerjee ... njegov otac
* Sova Sen ... njegova sestra, Seeta
* Ketaki Dutta ... Uma
* Geeta Shome ... Shephali
* Ajit Banerjee ... Sagar
* Keshto Mukherjee ... Jatin
* Master Pintoo
* Anil Ghosh
* Umanath Bhattacharya

## Vanjske veze
*
Ajantrik

***Ajantrik*** (u međunarodnoj distribuciji poznat i pod engleskim naslovima ***The Unmechanical***, ***The Mechanical Man*** ili ***The Pathetic Fallacy***) je indijski crno-bijeli igrani film snimljen 1958. godine u režiji Ritwicka Ghataka. Scenario je također napisao Ghatak, prema istoimenoj priči bengalskog pisca Subodha Ghosha. Po žanru je mješavina drame i komedije, a protagonist, koga tumači Kali Banerjee, je Bimal, taksist iz provincijskog gradića. Radnja kroz različite epizode prijevoza putnika opisuje njegov odnos sa vlastitim vozilom - pohabanim starinskim Chevroletom - koji je zahvaljujući audio i sličnim efektima prikazan poput živog bića, odnosno kao svojevrsni lik u filmu.

*Ajantrik* je 1959. godine bio prikazan venecijanskoj Mostri, pri čemu je poslana kopija bez engleskih ili bilo kakvih drugih titlova, a zbog čega publika nije mogao razumjeti dijaloge. Usprkos toga, ugledni filmski kritičar  Georges Sadoul je sa njime bio oduševljen, te se *Ajantrik* smatra jednim od najpoznatijih ostvarenja paralelne kinematografije u Indiji.

Postoje navodi kako je *Ajantrik* poslužio kao inspiracija Ghatakovom mnogo poznatijem zemljaku i kolegi Satyajitu Rayu za njegov film *[[Abhijan]]* iz 1962. godine, a za koga se također navodi da je poslužio kao inspiracija za znameniti Scorsesejev film  *[[Taxi Driver]]*.

## Uloge
* Kali Banerjee ... Bimal
* Gangapada Basu
* Satindra Bhattacharya
* Tulsi Chakraborty 
* Anil Chatterjee
* Shriman Deepak
* Kajal Gupta
* Gyanesh Mukherjee ... mehaničar
* Keshto Mukherjee
* Sita Mukherjee ... Bulaki

## Reference

## Vanjske veze
*
I due crociati

***I due crociati*** () je italijanska filmska komedija snimljena 1968. godine u režiji Giuseppea Orlandinija. Protagonisti, koje tumači popularni komičarski dvojac Franco Franchi i Ciccio Ingrassia, su vitez i feudalac koji krajem 11. vijeka sticajem okolnosti odlaze u Prvi križarski rat i umalo ne upropaste pohod Gotfrida Bujonskog (koga tmači Umberto D'Orsi). Film je predstavljao parodiju kako hollywoodskih historijskih spektakala, tako i znamenitog renesansnog epa *[[Oslobođeni Jeruzalem]]* Torquata Tassa, iz koga je preuzet lik ratnice Clorinde, koju tumači švedska glumica Janet Agren u svojoj prvoj filmskoj ulozi. U jednoj od scena je također parodiran i prethodne godine snimljeni američki ratni film *[[Dvanaest žigosanih]]*.

## Vanjske veze
*
The Way We Were

***The Way We Were*** (), u Jugoslaviji prikazan pod naslovom ***Djevojka koju sam volio***, je američki igrani film snimljen 1973. godine u režiji Sydneya Pollacka. Po žanru je drama, a scenario je napisao Arthur Laurents, djelomično inspiriran vlastitim iskustvima sa makartističkim progonima par decenija ranije. Protagonisti, koje tumače Barbara Streisand i Robert Redford, su Katie Morosky i Hubbell Gardiner, dvoje studenata koji se upoznaju 1930-ih, te usprkos razlika u karakteru, porijeklu i svjetonazoru – ona je Jevrejka i radikalno lijeva marksistička aktivistica, a on apolitični WASP – započinju ljubavnu vezu koju će okruniti brakom. Radnja prikazuje kako Hubbell gradi karijeru uspješnog scenarista u Hollywoodu, ali i kako će ga 1950-ih progoni ljevičara natjerati da se odrekne svoje supruge.

*The Way We Were* je bio prvi hollywoodski film koji se pozabavio Hollywoodskom crnom listom, ali je tokom snimanja Laurents postao izuzetno nezadovoljan načinom na koji je Pollack tretirao njegov scenarij, izbacujući političke sadržaje, a inzistirajući na prikazu odnosa dvoje protagonista kao "redovne" ljubavne priče, odnosno nostalgični prikaz nedavne američke prošlosti. Pollack je u tome imao i veliku podršku matičnog studija Columbia Pictures, koji je u film bio uložio velika sredstva, te angažirao dvije zvijezde koje su tada bile na vrhu popularnosti. *The Way We Were* nije izazvao neko posebno oduševljenje kod kritike, ali ga je publika zato prigrlila. Osim što je sam film postao hit, to je postala i naslovna pjesma koju izvodi Streisand koja će, kasnije, zajedno sa partiturom Marvina Hamlischa doći na vrhove top-lista.

## Uloge

* Barbra Streisand ... Katie Morosky
* Robert Redford ... Hubbell Gardiner
* Bradford Dillman ... J.J. 
* Lois Chiles ... Carol Ann 
* Patrick O'Neal ... George Bissinger
* Viveca Lindfors ... Paula Reisner 
* Allyn Ann McLerie ... Rhea Edwards 
* Murray Hamilton ... Brooks Carpenter 
* Herb Edelman ... Bill Verso
* Diana Ewing ... Vicki Bissinger
* Sally Kirkland ... Pony Dunbar
* George Gaynes ... El Morocco Captain
* James Woods ... Frankie McVeigh
* Susan Blakely ... Judianne

## Izvori

## Vanjske veze
* 
*
* 
* McCarthyism and the Movies
* Barbra Archives: ''The Way We Were'' cut scenes and song demos
Velika nagrada Japana

**Velika nagrada Japana** utrka je Formule 1.
## Pobjednici
### Po godinama

## Višestruki pobjednici

### Vozači

### Konstruktori